## Pravilnik o uvjetima koje mora ispunjavati direktor i osoblje zaposleno u Glavnoj direkciji Hrvatske turističke zajednice

### NN 68/1992 (14.10.1992.), Pravilnik o uvjetima koje mora ispunjavati direktor i osoblje zaposleno u Glavnoj direkciji Hrvatske turističke zajednice

# MINISTARSTVO TURIZMA

Na temelju članka 46. stavak 5. Zakona o turističkim zajednicama i promicanju
hrvatskog turizma (Narodne novine broj 27/91.) ministar turizma, donosi

## PRAVILNIK

### o uvjetima koje mora ispunjavati direktor i osoblje zaposleno u Glavnoj direkciji Hrvatske turističke zajednice

Članak 1.

Ovim Pravilnikom propisuju se uvjeti koje moraju ispunjavati direktor
i osoblje zaposleno u Glavnoj direkciji Hrvatske turističke zajednice.

Članak 2.

Direktor i zamjenik direktora Glavne direkcije Hrvatske turističke zajednice
moraju ispunjavati slijedeće uvjete:

1. visoka stručna sprema društvenog smjera,

2. pet godina radnog iskustva na rukovodećim radnim mjestima u turizmu,

3. aktivno znanje jednog i poznavanje još jednog svjetskog jezika,

4. da posjeduje organizacijske sposobnosti,

5. izuzetno dobro poznavanje problematike marketinga i dobro poznavanje
problematike i promidžbe turizma,

6. da ne postoji zabrana za imenovanje na tu funkciju predviđena zakonom.

7. druge uvjete utvrdene zakonskim propisima

Članak 3.

Osobe zaposlene na rukovodećim poslovima u Glavnoj direkciji Hrvatske
turističke zajednice moraju ispunjavati slijedeće uvjete:

1. visoka stručna sprema društvenog, tehničkog ili prirodoslovno-matematičkog
smjera,

2. pet godina radnog iskustva na odgovarajućim poslovima od toga najmanje
dvije godine u dotičnoj struci,

3. znanje jednog i poznavanje još jednog svjetskog jezika,

4. da posjeduje organizacijske sposobtlosti (izrada planova i programa
aktivnosti, te izrada analiza i izvještaja),

5. dobro poznavanje problematike turizma,

6. izuzetno dobro poznavanje problematike marketinga,

7. dobro poznavanje metodologije istraživanja, grafičkog oblikovanja
i dizajna,

8. dobro poznavanje metodologije projektiranja informacijskih sustava
i problematike tekstualnih baza podataka.

9. osnovna informatička znanja (korištenje teksta procesora) i sposobnost
korištenja suvremenih sredstava komuniciranja,

10. da ne postoji zabrana za imenovanje na tu funkciju predvidena zakonom.

11. druge uvjete utvrđene zakonskim propisima.

Članak 4.

Osobe zaposlene na stručnim poslovima u Glavnoj direkciji Hrvatske turističke
zajednice moraju ispunjavati slijedeće uvjete:

1. visoka stručna sprema društvenog smjera,

2 tri godine radnog iskustva u struci,

3. znanje jednog svjetskog jezika,

4. da posjeduje organizacijske sposobnosti i sposobnosti za timski rad.

5. poznavanje problematike turizma i marketinga,

6. dobro poznavanje grafičkog oblikovanja i dizajna,

7. sposobnost korištenja suvremenih sredstava komuniciranja,

8. dobro poznavanje metodologije projektiranja informacijskih sustava
i problematike tekstualnih baza podataka.

9. potrebno je poznavanje inozemne pravne prakse, posebno o radu predstavništva
u inozemstvu,

10. druge uvjete utvrđene zakonskim propisima.

Članak 5.

Osobe zaposlene u turističkim predstavništvima i poslovnicama Hrvatske
turističke zajednice u inozemstvu moraju ispunjavati slijedeće uvjete:

1. visoka stručna sprema društvenog smjera.

2. pet godina radnog iskustva u turizmu,

3. izuzetno dobro poznavanje problematike turizma i marketinga,

4. znanje jezika zemlje u kojoj obavlja dužnost predstavnika i poznavanje
još jednog svjetskog jezika,

5. osnovna informatička znanja i sposobnost korištenja suvremenih sredstava
komuniciranja,

6. sposobnost izrade planova i programa aktivnosti, te izrada analiza
i izvještaja.

7. sposobnost za organizaciju i koordinaciju rada,

8. poznavanje pravnih propisa iz područja djelatnosti,

9. druge uvjete utvrdene zakonskim propisima.

Članak 6.

Osobe zaposlene na administrativnim poslovima u Glavnoj direkciji Hrvatske
turističke zajednice moraju ispunjavati slijedeće uvjete:

1. srednja stručna sprema,

2. dvije godine radnog iskustva.

3. osnovno informatičko znanje (korištenje teksta procesora) i sposobnost
korištenja suvremenih sredstava komuniciranja,

4. osnovno znanje o korespondenciji,

5. poznavanje jednog svjetskog jezika,

6. dobro poznavanje poslova prijepisa, odnosno administrativnog poslovanja.

7. druge uvjete utvrđene zakonskim propisima.

Članak 7.

Osobe zaposlene na pomoćno-tehničkim poslovima u Glavnoj direkciji Hrvatske
turističke zajednice moraju ispunjavati slijedeće uvjete:

1. završena osnovna škola,

2. jednu godinu radnog iskustva,

3. druge uvjete utvrđene zakonskim propisima.

Članak 8.

Prije zasnivanja radnog odnosa za osobe iz članka 2, 3 4. 5. i 6. može
se obaviti provjeravanje stručnih i drugih radnih sposobnosti na način
utvrden općim aktom Glavne direkcije Hrvatske turističke zajednice.

Članak 9.

Provjeravanje stručnih i drugih radnih sposobnosti obavlja Glavna direkcija
Hrvatske turističke zajednice.

Članak 10.

Za osobe iz članka 2, 3, 4, 5. i B. može se općim aktom Glavne direkcije
Hrvatske turističke zajednice utvrditi pokusni rad.

Članak 11.

Ovaj Pravilnik stupa na snagu danom objave u "Narodnim novinama".

Klasa: 334-01/92-01/63

Urbroj : 529-01 / 1-92

Zagreb, 25. lipnja 1992.

Ministar

**Anton Marčelo Popović, v. r.**

Pravilnik, NN 68/1992-1816
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)